Legend of Kaipalaoa^ the Hoopapa Youngster. 591 



Keiki: He hihi wale no ka Punawelewele i luna, 

 Aohe kumu, hookahi kumu he laau. 

 He hihi Punawelewele ia. 



"Aole ia la he mea hihi, he mea hihi, e kuhi ana no paha oukou e na kanaka 

 makua kuipilo, o oukou wale no kai ike i ka hoopapa." 



Kanaka: O Puna nui aina la! 

 Ua wela i ka la e- 

 Ua keekeehi a e ka ua 

 Ka muo o ka wauke a! 

 Pili nakeke i ka la e. 

 Pili pee pu i ka la o Puna, 

 O ka noho ana pili i ka lemu, 

 O ka hee pili i na leho nei la e! 

 Pili, he pili i luna, 

 He pili i lalo, pili la. 



"Aia ka makou mea pili la e ke keiki; make paha auanei i ka mea pili ole e ke 

 keiki." 



Keiki: O Kona nui aina la, 

 Ua wela i ka la e! 

 Ua keekeehia e ka ua, 

 Ka muo o ka wauke a! 

 Pili nakeke i ka la o Kona, 

 . ' O ka haawe pili i ke kua, 



O ke kamaa pili i ka wawae nei la e. 



"Pili, aole ia la he pili, pili ia." 



Kanaka: Na puu e na puu, 



Na Puulena i Kauhako, i Pakini, 



Lele mai ka okai makani mai lalo o ka lua. 



He makani lawe i ka waa lawaia, 



"Uhe, uhe, make e ke keiki." 



Keiki: Na puu e na puu 



Na Puulena, i Kahuku, i Pakini, 



Lele mai ka okai makani mai lalo mai o Kailua, 



He makani lawe i ke kapa lawaia la e. 



"Uhe, uhe, aole ia la i pai? Ua pai." 



Kanaka: Ke amo ia ae la ka iole e ka pueo, 



E kela mea make loa he pueo, 



Make loa, aohe mea ola. 

 Keiki: Ke amoa ae la ka hee e ka leho, 



E kela mea make loa. 



Make loa, aohe o laua mea ola. 

 Kanaka: He aina hau kinikini o Kohala, 



Na'u i helu a hookahi hau, 



A ehiku hau keu 



